*Приложение № 1 от 1 към Решение № 76 на Общински съвет Хитрино, Протокол № 4 от 17.07.2019 година, точка 15 на Общински съвет Хитрино!*

**ОБЩИНСКИ СЪВЕТ – ХИТРИНО, ОБЛАСТ ШУМЕН**

**НАРЕДБА**

**ЗА УПРАВЛЕНИЕ НА ОТПАДЪЦИТЕ НА ТЕРИТОРИЯТА НА**

**ОБЩИНА ХИТРИНО**

*-актуализирана с Решение № 70 от 24.08.2018 година, по Протокол № 5, точка 6;*

*-актуализирана с Решение № 76 от 17.07.2019 година, по Протокол № 4, точка 15;*

**Раздел първи**

**ОБЩИ РАЗПОРЕДБИ**

**Чл.1.** Тази наредба регламентира мерките и контрола за защита на околната среда и човешкото здраве чрез предотвратяване или намаляване на вредното въздействие от образуването и управлението на отпадъците на територията на община Хитрино.

**Чл.2.**Наредбата регламентира организацията по събиране, транспортиране, поддържането на депа за отпадъци, обезвреждане и/или оползотворяването на следните видове отпадъци:

1. Битови отпадъци от домакинствата и стопанските обекти, в т.ч. опасни отпадъци от домакинства /ООД/; *(към т. 1 е добавен предишният текст на т. 6 - решение № 70 от 24.08.2018 г., протокол № 5, точка 6)*
2. Строителни отпадъци /СО/ и излишни земни маси /ЗМ/;
3. Производствени отпадъци /ПО/;
4. Отпадъци от опаковки /ОО/; *(предишният текст на т. 5)*
5. Биоразградими и растителни отпадъци /БРО/; *(предишният текст на т. 7)*
6. Масово разпространени отпадъци /МРО/ - отработени моторни масла и отпадъчни нефтопродукти; излязло от употреба електрическо и електронно оборудване (ИУЕЕО); излезли от употреба гуми (ИУГ); негодни за употреба батерии и акумулатори (НУБА); излезли от употреба моторни превозни средства (ИУМПС). *(изм. предишният текст на т. 4 с решение № 70 от 24.08.2018 г., протокол № 5, точка 6)*

**Чл.3.** Наредбата не се прилага за:

1. радиоактивни отпадъци;
2. излезли от употреба експлозиви;
3. незамърсена почва и други материали в естествено състояние, изкопани по време на строителни дейности, когато е сигурно, че материалът ще бъде използван за целите на строителството в естественото си състояние на площадката, от която е изкопан;
4. трупове на умрели, но не заклани животни, включително такива, които са убити, за да се прекрати разпространението на епизоотични болести;

**Чл.4.** (1) Наредбата действа на територията на община Хитрино, съгласно чл. 22 от Закона за управление на отпадъците /ЗУО/ и чл. 20, ал.1 от Закона за местното самоуправление и местната администрация /ЗМСМА/ и определя условията, реда, задълженията и отговорностите за изхвърлянето, събирането, включително разделното, транспортирането, оползотворяването и обезвреждането на битови и строителни отпадъци, включително биоотпадъци, опасни битови отпадъци, масово разпространени отпадъци, както и заплащането за предоставяне на съответните услуги;

(2) Наредбата определя задълженията, отговорностите и взаимоотношенията между Общината, от една страна и от друга, на специализираните общински или частни фирми и дружества, които по договорни отношения извършват дейности с посочените в чл. 2 видове отпадъци. *(добавена думата „Наредбата” в началото на ал. 2)*

(3) Наредбата е задължителна за всички физически и юридически лица на територията на Община Хитрино, опериращи с посочените в чл. 2 отпадъци, включително временно пребиваващи.

**Чл.5.** Лицата, при чиято дейност се образуват и/или третират отпадъци, прилагат следния приоритетен ред (йерархия) при управлението на отпадъците:

1. предотвратяване на образуването им;

2. подготовка за повторна употреба;

3. рециклиране;

4. друго оползотворяване, например оползотворяване за получаване на енергия;

5. обезвреждане.

**Раздел втори**

**ПРАВА И ЗАДЪЛЖЕНИЯ НА ОБЩИНСКАТА АДМИНИСТРАЦИЯ**

**Чл.6.** (1) Кметът на Общината или упълномощено от него длъжностно лице от общинска администрация:

1. Планира, организира и контролира цялата дейност по отпадъците, образувани на нейната територия, съгласно Закона за управление на отпадъците и в съответствие със санитарно-хигиенните изисквания;

2. Организира и контролира изпълнението на Общинската програма за управление на отпадъците, като при промяна в нормативната уредба или при изтичане на срока, своевременно внася в Общински съвет - Хитрино предложение за актуализация, както и ежегодно Годишен отчет за изпълнението й;

3. Организира система за разделно събиране на отпадъци от домакинствата, както и на отпадъци от опаковки, най-малко на следните отпадъчни материали: хартия и картон, пластмаса, метал, стъкло, като определя местата за разполагане на необходимите елементи на системата за разделно събиране и сортиране на отпадъците и контролира прилагането й;

4. Организира и контролира разделно събиране на излязло от употреба електрическо и електронно оборудване;

5. Организира дейностите по събиране и съхранение на излезли от употреба моторни превозни средства на площадки за временно съхранение и осъществява контрол;

6. Определя местата за поставяне на съдове за събиране на негодни за употреба батерии и акумулатори;

7. Определя площадки и/или съоръжения и инсталации за обезвреждане, оползотворяване, рециклиране, подготовка за повторна употреба, сепариране на битови, строителни, растителни, опасни отпадъци от домакинствата, включващи едрогабаритни отпадъци, отпадъци от черни и цветни метали, излязло от употреба електрическо и електронно оборудване и др. включително и свързаните с тях дейности - проектиране, изграждане, експлоатиране, закриване и мониторинг;

8. Контролира дейностите по депониране на производствените отпадъци;

9. Използва разнообразни форми и средства за информиране на населението, фирмите и търговските дружества относно прилагането на разпоредбите на настоящата наредба.

**Чл.7.** Кметовете и кметски наместници на населените места в Община Хитрино:

1. Оказват контрол за прилагане изискванията на тази наредба на територията на съответните населени места;

2. Контролират изхвърлянето на посочените в чл. 2 видове отпадъци да става само на определените за целта съдове и/или площадки;

3. Осъществяват контрол за предотвратяване образуването на локални сметища на територията на населеното място;

4. Извършват контрол по чистотата на населените места, включително тротоари, алеи, паркове, площади и др. обществени места;

**Раздел трети
ПРАВА И ЗАДЪЛЖЕНИЯ НА ФИЗИЧЕСКИТЕ И ЮРИДИЧЕСКИТЕ ЛИЦА**

 **Чл. 8.** *(нов- решение № 70 от 24.08.2018 г., протокол № 5, точка 6)*(1) Притежателите на отпадъци са всички лица, причинители на отпадъци, както и лицата, в чието владение се намират те.

 (2) Притежателите на отпадъци по ал. 1 са длъжни:

1. да изпълняват разпоредбите на националното и местното законодателство за събиране, транспортиране и третиране на отпадъците;

2. да предприемат всички мерки за несмесване на опасни отпадъци с други отпадъци или на оползотворими с неоползотворими отпадъци;

3. да организират безопасното съхраняване на отпадъците, за които няма подходящи средства за третиране до предаването им на лица, притежаващи разрешение, комплексно разрешително или регистрационен документ;

(4) Притежателите на отпадъци ги предоставят за събиране, транспортиране, оползотворяване или обезвреждане на лица, притежаващи разрешение, комплексно разрешително или регистрационен документ за съответната дейност, или ги оползотворяват и/или обезвреждат сами в съответствие с действащото законодателство и настоящата наредба.

 **Чл. 9.** (1) Физическите лица, пребиваващи на територията на община Хитрино и юридически лица, извършващи дейност на територията на община Хитрино имат право: *(предишен чл. 7 става чл.9, доп. ал. 1 с „”пребиваващи на територията на община Хитрино”, „извършващи дейност на територията на община Хитрино”- решение № 70 от 24.08.2018 г., протокол № 5, точка 6)*

1. Да правят предложения за подобряване на организацията и изпълнението на дейностите по управление на отпадъците;

2. Да сигнализират общинска администрация при неизпълнение или некачествено изпълнени задължения на лицата, извършващи дейности по управление на отпадъците;

3. Да сигнализират общинска администрация за нарушения на Закона за управление на отпадъците, настоящата Наредба и всички действащи екологични
разпоредби;

4. Да съдействат на контролните органи при констатиране на нарушения;

 **Чл. 10.** *(предишен чл. 8 става чл.10 с решение № 70 от 24.08.2018 г., протокол № 5, точка 6)* Физическите и юридическите лица са длъжни:

1. Да изхвърлят отпадъците си само в определените за целта съдове, като ги опазват и недопускат разпиляване на отпадъци извън тях;

2. Да спазват регламентирания с настоящата Наредба ред за третиране на всеки конкретен вид отпадък;

3. Фирмите и организациите, образуващи отпадъци от производствената си дейност, различни от битовите, са длъжни да организират сами съхранението и
извозването им до инсталация или съоръжение за обезвреждане или оползотворяване, притежаващо разрешение по чл. 35 от ЗУО и при спазване на
изискванията му;

 **Чл. 11.** *(нов- решение № 70 от 24.08.2018 г., протокол № 5, точка 6)* (1) Почистването и поддържането на чистотата в сградите, дворовете и прилежащите към сградите територии се осигурява от физическите или юридическите лица, които експлоатират и стопанисват сградата.

(2) Отговорност за замърсяването на дворовете и на прилежащите към сградите територии носят:

1. Ръководителят на съответното юридическо лице, което стопанисва и експлоатира сградата.

2. Живущите в жилищната сграда.

 **Чл.12.** *(предишен чл. 11- решение № 70 от 24.08.2018 г., протокол № 5, точка 6)* На територията на Общината се забранява:

1. Изхвърляне на отпадъци от опаковки в контейнерите за събиране на битови отпадъци;

2. Изхвърляне на битови или други видове отпадъци, различни от хартия и картон, пластмаса, метал, стъкло в съдовете за разделно събиране;

3. Смесване на събраните отпадъци от опаковки с др. материали или отпадъци;

4. Изхвърляне на всякакви отпадъци по тротоарите, пешеходните и зелените площи и др. места, извън определените за целта съдове;

5. Изхвърляне и разпиляване на отпадъци извън контейнерите за отпадъци;

6. Неразфасовано изхвърляне /ненарязани, неразкъсани на малки парчета/ на хартиени отпадъци в контейнерите, предназначени за събиране на хартия,
пластмаса и метал (жълти контейнери);

7. Изхвърляне на стъклени опаковки в контейнерите за битови отпадъци (тип
„Бобър"), като и в контейнерите, предназначени за събиране на хартия, пластмаса и
метал (жълти контейнери). Стъклените опаковки следва да се събират само в
предназначените за това съдове (зелени контейнери).

8. Изхвърляне на излязло от употреба електрическо и електронно оборудване,
включително газоразрядни лампи, батерии, акумулатори, гуми и др. опасни
отпадъци в системите за организирано и разделно събиране на отпадъци;

9. Нерегламентирано събиране на хартиени, картонени, пластмасови и
др. отпадъци от контейнерите за разделно събиране, освен от упълномощените за
това лица;

10. Изхвърляне на отпадъци от промишлеността, селското стопанство,
животновъдството и строителството в съдовете за битови отпадъци, както и в тези
за разделно събиране;

11. Изхвърляне в съдовете на отпадъци с потенциално висок екологичен и здравен риск, както и отпадъци, които могат да доведат до увреждане на самите съдове,
сметосъбиращата и сметоизвозващата техника /едрогабаритни, строителни,
леснозапалими, взривоопасни, разяждащи, токсични, медицински и др./

12. Нанасяне на повреди на съдовете за битови и разделно събрани отпадъци;

13. Изгаряне на всякакъв вид отпадъци, освен в случаите когато изгарянето се
извършва в специализирани съоръжения, на които са издадени съответните разрешителни;

14. Разместване на съдовете за отпадъци без съответното разрешение от
общинска администрация;

15. Неорганизирано извозване на отпадъци от граждани и фирми до Регионалното
депо;

16. Складиране на животински и растителни отпадъци на обществени места и
частни имоти в непосредствена близост до границите на съседни имоти - не по-
малко от 5 метра от границата;

17. Дейността на автосервизи, ремонтни работилници, автомивки и други
извършващи подобна дейност без технически изправни маслоуловители;

18. Отвеждане на димни газове през прозорци, стени, витрини, балкони и общи
междуетажни пространства;

19. Извеждане на отпадни води директно на уличните платна;

20. Изливане на уличните платна и други места на течни опасни вещества и отпадъци, моторни масла и нефтопродукти;

21. Вливане на непречистени промишлени води във водни басейни;

22. Замърсяване и повреждане на водоизточници и водни басейни;

 23. *(нова точка- решение № 70 от 24.08.2018 г., протокол № 5, точка 6)* Паркиране на превозни средства по начин, по който би попречил на събирането и извозването на отпадъците, поддържане чистотата на териториите за обществено ползване и снегопочистване.

**Раздел четвърти**

**ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА БИТОВИ ОТПАДЪЦИ, В Т.Ч. ОПАСНИ ОТПАДЪЦИ ОТ ДОМАКИНСТВА**

 **Чл. 13**. *(нов член- решение № 70 от 24.08.2018 г., протокол № 5, точка 6)* Притежателите на битови отпадъци са длъжни да:

1. изхвърлят битовите отпадъци в съдове, предоставени за тази цел;

2. опазват съдовете за отпадъци, като не ги повреждат, не ги разместват извън определените за това места и не запалват отпадъци в тях;

3. събират разделно опасните отпадъци от бита и ги предават за третиране на лица, притежаващи съответното разрешение по [ЗУО](https://web2.apis.bg/sofiacouncil/p.php?i=559413" \t "_blank), в съответствие с организираната система за разделно събиране;

4. спират и паркират МПС по начин, който не възпрепятства достъпа и обслужването на съдовете за битовите отпадъци;

5. изхвърлят обемните битови отпадъци (едрогабаритни отпадъци) на определените от кмета на съответния район места;

6. изхвърлят пепел и сгурия на определените от кмета общината или от оправомощено от него лице места или в предоставените за целта съдове.

**Чл. 14**. *(нов член- решение № 70 от 24.08.2018 г., протокол № 5, точка 6)* Забранява се:

1. изхвърлянето на битови отпадъци извън специализираните за тях съдове и в съдове за разделно събиране на отпадъци;

2. повреждането, местенето на съдовете за битови отпадъци, извън определените за това места, както и запалването на отпадъците в тях или извън тях;

3. смесването на битови отпадъци с разделно събрани: биоотпадъци; масово разпространени отпадъци; отпадъчни материали от хартия, картон, пластмаса, метал и стъкло и опасни отпадъци, при наличие на въведени системи за разделното им събиране;

4. изваждането на отпадъци от съдовете за битови отпадъци, освен на лицата, на които е възложено тяхното обслужване;

5. изхвърлянето на пепел и сгурия в съдовете за битови отпадъци и в тези за разделно събиране на отпадъци.

 **Чл. 15.** *(нов- решение № 70 от 24.08.2018 г., протокол № 5, точка 6)* Кметът на общината осигурява площадка на територията на община Хитрино за безвъзмездно предаване на опасни битови отпадъци от домакинствата в съответствие на изискванията на чл. 19, ал. 3, т. 11 от ЗУО.

 **Чл.16.** *(предишен чл. 10- решение № 70 от 24.08.2018 г., протокол № 5, точка 6)* Дейностите по събиране, съхранение, транспортиране, оползотворяване и обезвреждане на битови отпадъци се извършват от лица, притежаващи разрешение/регистрационен документ по чл. 35 от Закона за управление на отпадъците.

 **Чл.17.** *(предишен чл. 11, изм. решение № 70 от 24.08.2018 г., протокол № 5, точка 6)* Отговорни за събирането, извозването, оползотворяването и обезвреждането на битовите отпадъци са лицата, на които общината е възложила изпълнението на съответните дейности.

1. **Чл.18.** *(предишен чл. 12- решение № 70 от 24.08.2018 г., протокол № 5, точка 6)*Лицата по чл.16 имат право:

1. Да предлагат промени в технологичната и организационна схема на работа, целящи подобряване качеството на извършените дейности;

2. Да сигнализират общинска администрация, за нарушения по смисъла на тази Наредба и ЗУО, извършени от граждани, фирми и други организации;

3. Да упражняват вътрешен контрол при изпълнението на дейностите, които извършват;

4. Да извършват и други дейности, в съответствие с издаденото им разрешение/регистрационен документ по чл.35 от ЗУО, които не са предмет на
сключения с Общината договор;

 **Чл.19.** *(предишен чл. 13- решение № 70 от 24.08.2018 г., протокол № 5, точка 6)*Лицата по чл. 16 са длъжни:

1. Да изпълняват дейностите, предмет на сключения договор качествено и в съответствие с утвърдените графици, организационни и технологични схеми и
стриктно спазват санитарно- хигиенните и екологични изисквания;

2. Да изготвят и съгласуват с общинската администрация всякакви промени в технологичната и организационна схема;

3. В случаи на авария и/или обстоятелства, възпрепятстващи изпълнението на дейността, незабавно да уведомят общинска администрация и предприемат
необходимите действия за максимално бързо възстановяване на нормалния
работен цикъл;

4. Да осигуряват, поддържат и подновяват необходимата за изпълнението на възложените дейности материално-техническа база /машини, съоръжения,
съдове за битови отпадъци и др./

5. Да не допускат замърсяване в процеса на извършваните дейности;

6. Да измиват и дезинфекцират използваните съдове за битови отпадъци, съгласно утвърдения график;

7. Да измиват и дезинфекцират сметоизвозващите машини преди напускане на депото;

8. Да водят отчет на извозените отпадъци, съгласно изискванията на ЗУО;

 9.При възникване на извънредни ситуации/ стихийни бедствия и аварии/ спешно да осигурят необходимите екипи и техника;

 **Чл.20.** *(предишен чл. 14- решение № 70 от 24.08.2018 г., протокол № 5, точка 6)*(1) За услугите по събирането, извозването, обезвреждането на битови отпадъци в депа или други съоръжения, поддържане на чистотата на местата за обществено ползване, извършвани на територията на Общината, данъчно задължените лица заплащат Такса за битови отпадъци по ред определен в Закона за местните данъци и такси /ЗМДТ/;

(2) Таксата за битови отпадъци се определя в годишен размер за всяко населено място и всяка услуга поотделно с решение на общински съвет, въз основа на одобрена план-сметка.

**Раздел пети**

**ОРГАНИЗАЦИЯ НА ДЕЙНОСТИТЕ ПО УПРАВЛЕНИЕ НА СТРОИТЕЛНИТЕ ОТПАДЪЦИ И ИЗЛИШНИТЕ ЗЕМНИ МАСИ**

*(съдържанието на текстовете на членовете от раздела се запазва, само номерацията е променена-решение № 70 от 24.08.2018 г., протокол № 5, точка 6)*

**Чл.21.** (изм.текстрешение № 76 от 17.07.2019 г., Протокол № 4, точка 15**)** Дейностите по събиране, транспортиране, подготовка преди оползотворяване и/или обезвреждане, материално оползотворяване, както и по обезвреждане на строителни отпадъци, се извършват от лица, които притежават регистрационен документ по чл. 35 от ЗУО.

**Чл.21.** (предишен текст: решение № 76 от 17.07.2019 г., Протокол № 4, точка 15 )Дейностите по събиране, транспортиране, подготовка преди оползотворяване и/или обезвреждане, материално оползотворяване, както и по обезвреждане на строителни отпадъци, се извършват от лица, които притежават документ по чл. 35 от ЗУО.

**Чл.22.** (1) Дейностите по събиране, в т.ч. съхраняване, както и по материално оползотворяване на строителни отпадъци се извършват на следните площадки:

1. строителната площадка;

2. площадката, на която се извършва премахването;

3. специализирани площадки за събиране, рециклиране, подготовка за повторна употреба и/или подготовка за обезвреждане на СО;

(2) Извършването на дейностите по управление на строителни отпадъци /СО/ и
излишни земни маси /ЗМ/ / вкл. и строителни отпадъци от вътрешни преустройства и
текущи ремонти на сгради и съоръжения/ е задължение на възложителя на съответния
строителен обект.

**Чл.23.** (1) Когато дейностите по управление на строителни отпадъци и земни маси касаят обекти, за които се издава разрешение за строеж и се открива строителна площадка или обекти, от които общото количество на строителни отпадъци и земни маси надвишава 1 куб.м., възложителят на строежа/ремонта подава Заявление по образец в община Хитрино, въз основа на което се издава разрешително за съхранение/оползотворяване на СО след заплащане на дължимата такса, определена с Наредбата за определяне и администриране на местните такси и цени на услуги на община Хитрино

(2) В случаите, при които количествата строителни отпадъци и земни маси се окажат по-големи от заплатените, възложителят заплаща дължимата такса за допълнителните количества преди същите да бъдат извозени до мястото на тяхното обезвреждане или оползотворяване.

(3) В разрешението за строеж на обекта задължително се вписват мерките за
селективно разделяне на отпадъците, образувани по време на строително-монтажните
работи и дейностите по разрушаване и осигуряване на последващото им
оползотворяване, включително рециклиране

**Чл.24.** (1) Възложителя на строежа и/или упълномощеното от него лице е длъжен:

1. Да ограничи с временна ограда строителната площадка преди започване на строителството по указание на общинската администрация, да постави информационни табели за разрешения строеж с данни за строителя, лицето, упражняващо строителен надзор, и други;

2. Да не допуска замърсяване около строителната площадка на обекта - тротоари, улични платна, зелени площи и др. терени със строителни материали, строителни отпадъци и земни маси;

3. Да не се допуска по време на строителството обработката и транспортирането на строителен отпадък, който замърсява околното пространство с прах;

4. Да не се допуска при транспортирането на строителни отпадъци и земни маси замърсяване на уличните платна;

1. Да съхранява отпадъците на територията на обекта и да ги извози до определената за целта площадка за оползотворяване/обезвреждане;
2. Да ползва /срещу заплащане/ специализиран контейнер, предоставен му от фирма, имаща разрешение за извършване на такива дейности;
3. След приключване на строителството на обекта да възстанови засегнатите тротоарни площи, улични платна, зелени площи и др.терени - приети с протокол от длъжностни лица определени от Общината;

(2) Забранява се нерегламентираното изхвърляне, изгаряне, както и всяка друга форма на нерегламентирано третиране на СО, в т.ч. изхвърлянето им в контейнерите за събиране на битови отпадъци или отпадъци от опаковки;

**Чл.25.** (1)Дейности по събиране, транспортиране, оползотворяване и/или съхранение на отпадъци, образувани от ремонтна дейност от домакинствата, на които общото количество не надвишава 1 куб.м. се извършват от Общината, по предварително подадена Заявка.

(2) Информация и телефони за подаване на Заявки за извозване на строителни отпадъци от домакинствата - до 1 куб.м. се публикува в сайта на Общината, в секция „Околна среда".

**Раздел шести**

**ОРГАНИЗАЦИЯ НА ДЕЙНОСТИТЕ ПО ТРЕТИРАНЕ НА ПРОИЗВОДСТВЕНИ ОТПАДЪЦИ**

*(съдържанието на текстовете на членовете от раздела се запазва, само номерацията е променена решение № 70 от 24.08.2018 г., протокол № 5, точка 6)*

**Чл.26.** (1) Производствените отпадъци, които нямат характер на опасни се третират:

1. от причинителя, в собствени съоръжения за третиране на отпадъците, притежаващи необходимите документи за експлоатация и при спазване на условията на чл. 8, ал. 2 от ЗУО;

2.(изм. с Решение № 76 от 17.07.2019 г., по протокол № 4, точка 15) от лицата, притежаващи регистрационен документ по чл.35 от ЗУО за тази дейност;

*2. .(предишен текст: Решение № 76 от 17.07.2019 г., по протокол № 4, точка 15) от лицата, притежаващи разрешение по чл.35 от ЗУО за тази дейност;*

(2) Предаването и приемането на производствените отпадъци се извършва само въз основа на писмен договор с лица, притежаващи разрешение, комплексно разрешително или регистрационен документ по чл.35 от ЗУО за съответната дейност и площадка за отпадъци със съответният код, съгласно Наредба №3/01.04.2004 г. за класификация на отпадъците.

**Чл.27.** Депонирането на неопасни производствени отпадъци на Регионалното депо в кв. „Дивдядово” - Шумен може да се извършва след сключване на договор между притежателите на отпадъци и оператора на депото.

(1) За сключване на договор притежателят на отпадъците е необходимо да предостави следните документи:

1. Доклад за основно охарактеризиране на отпадъците, разработен съгласно Ръководство на МОСВ, който следва да е утвърден от компетентен орган;

1. Работен лист за класификация на отпадъците;
2. Документ съгласно чл. 35 от ЗУО.

(2) В случай, че лицето не притежава регистрационен документ за транспортиране на отпадъци, прилага сключен договор за транспортна услуга с лица, притежаващи разрешително по ЗУО;

(3) За депонирането /обезвреждането/ на отпадъците притежателите им заплащат цена за услугата на оператора на депото.

(4) Освен цената по ал. 3, притежателите на отпадъците заплащат по банкова сметка на Общината и отчисления по чл. 64 от ЗУО .

(5) Отчисленията по ал. 4 се изчисляват на база тон депониран отпадък на Регионалното депо, а сумата се определя за всяка година с Постановление на Министерски съвет.

**Чл.28.** Всички разходи за третиране и транспортиране на производствените отпадъци са за сметка на притежателя им.

**Раздел седми**

**РАЗДЕЛНО СЪБИРАНЕ НА ОТПАДЪЦИ ОТ ОПАКОВКИ**

*(предишният раздел осми, съдържанието на членовете се запазва - решение № 70 от 24.08.2018 г., протокол № 5, точка 6, протокол 5)*

**Чл.29.** Дейностите по разделно събиране, транспортиране и оползотворяване на отпадъци от опаковки, включително разделно събрани отпадъци от домакинствата се извършват от:

1*.(изм.с Решение № 76 от 17.07.2019 г., по Протокол № 4, точка 15)* Лица, притежаващи регистрационен документ, издаден по реда на глава пета, раздел ІІ от ЗУО.

*1.(предишен текст: Решение № 76 от 17.07.2019 г., по Протокол № 4, точка 15)* *Лица, притежаващи разрешение или регистрационен документ, издаден по реда на глава пета, раздели І и ІІ от ЗУО за извършване на дейности по събиране, транспортиране, рециклиране и/или оползотворяване на отпадъци на територията на Общината;*

2. Организации по оползотворяване, притежаващи разрешение, издадено по реда на глава пета, раздел ІІІ от ЗУО;

**Чл.30.** (1) Кметът на Общината организира изпълнение на задължението си за участие в системите за разделно събиране като сключва договори. С договорите се урежда разделното събиране на отпадъците от опаковки, както и разделно събиране на смесени битови отпадъци от домакинствата;

(2) Съдовете за разделно събиране на отпадъци на територията на Община Хитрино са:

Жълти - за събиране на хартия и картон, пластмаса, метал.

Зелени - за събиране на стъкло.

**Чл.31.** Притежателите на отпадъци от опаковки, обозначени с маркировка за разделно събиране, са длъжни да ги предават и/или изхвърлят на определените за целта места и съдове.

**Чл.32.** Ползвателите на търговски обекти, производствени, стопански и административни сгради са длъжни да събират разделно получените от дейността им отпадъци от опаковки от хартия и картон, стъкло, пластмаси, метали на територията на обекта и да ги предават на лица, притежаващи разрешение по реда на ЗУО.

**Чл.33.** Всички големи обекти на територията на Община Хитрино, генериращи отпадъци от дейността си, като стопански сгради, складове за търговия, обекти за търговия с хранителни стоки, търговия с нехранителни стоки, заведения за хранене и развлечения, ресторанти, обекти за комунални и други услуги, хотели и други места за настаняване и съпътстващи производството занаятчийски дейности сключват договор с организация по оползотворяване и/или лице, притежаващо разрешение по чл. 35 от ЗУО.

**Чл.34.** (1) Домакинствата, физическите и юридически лица, административни сгради, малки търговски обекти са задължени да събират отпадъците си разделно като ползват изградената система на Общината за разделно събиране и/или сключват договор/споразумение с организация по оползотворяване или лице, притежаващо документ по чл. 35 от ЗУО;

(2) Договорите/Споразуменията, когато са сключени с организацията по оползотворяване и/или лицето, притежаващо документ по чл. 35 от ЗУО, обслужващи системата за разделно събиране на отпадъците на територията на Община Хитрино са безвъзмездни и за двете страни при спазване на инструкция за разделяне на отпадъците;

**Чл.35.** Изискванията за ползване на съществуващата система за разделно събиране на отпадъците от задължените лица по чл. 34 са следните:

(1) В жълтите контейнери за събиране на хартия, картон и пластмаса, метал се изхвърлят:

1. Хартиени и картонени опаковки, кашони от велпапе, опаковъчна хартия /амбалажна хартия/ и др. Кашоните и кутиите се разглобяват и сгъват.Отстраняват се всички „чужди" тела като тиксо, стиропор, пластмасови подложки,въжета, жици и дърво;

2. Офис хартия, картички, вестници,списания, каталози,книги, тетрадки, рекламни брошури, календари и др. Отстраняват се пружини, спирали и телчета, както и всякакви мостри и др.продукти, приложени към списанията;

3. Бутилки от минерална вода, безалкохолни напитки, бира и др. Отстраняват се капачките и бутилките се смачкват с цел заемане на по-малко пространство в контейнера;

4. Опаковки от козметични продукти;

5. Найлон /отстранява се тиксото/, полиетиленови торбички, опаковъчно полиетиленово фолио. Полиетиленовите торби и опаковъчното фолио се привеждат във възможно най-малък обем;

6. Пластмасови туби, съдържали водоразтворими материали;

7. Алуминиеви кенове от напитки, консервни кутии, алуминиево фолио; Всички опаковки се изпразват от хранителни остатъци и се изплакват

(2) В жълтите контейнери не се изхвърлят:

1. Замърсени хартиени опаковки;

2. Тоалетна хартия, салфетки, памперси и др.санитарни материали;

3. Хранителни, битови и строителни отпадъци, в т.ч. дърво;

4. Фасове от цигари;

5. Замърсени с вредни и опасни вещества, опаковки от химически продукти;

6.Домакински електроуреди, части от тях, батерии и др;

7. Опаковки от бои, лакове, машини и автомобилни масла;

(3) В зелените контейнери за разделно събиране на стъкло се изхвърлят: Стъклени бутилки, буркани;

(4) В зеленият контейнер не се изхвърлят:

1. Керамични чаши, огледала, съдове от огнеупорно или оловно стъкло /тави, тенджери, кани и др./, епруветки, електрически крушки и газоразрядни лампи;

2. Материали, замърсени с вредни и опасни вещества;

3. Прозоречно стъкло;

(5) Списъкът с местата на разполагане на контейнерите за разделно събиране на отпадъци , както и броя на точките е достъпен на интернет страницата на Общината.

**Чл.36.** Лицата, които изпълняват задълженията си индивидуално, както и всички техни дистрибутори, включително лицата, извършващи продажба на крайните потребители, са задължени да приемат обратно на мястото на продажбата отпадъците, образувани в резултат на употребата на съответните продукти.

**Чл.37.** Забранява се:

1. Изхвърляне на отпадъци от опаковки в съдовете за битови отпадъци;

2. Повреждане на съдовете за разделно събиране на отпадъците;

3. Кражбата на отпадъци от съдовете за разделно събиране;

4. Изгаряне или друг вид нерегламентиран начин на третиране на отпадъци от опаковки и разделно събрани отпадъци от домакинствата.

**Раздел осми**

**ОРГАНИЗАЦИЯ НА ДЕЙНОСТИТЕ ПО УПРАВЛЕНИЕ НА БИОРАЗГРАДИМИ И РАЗСТИТЕЛНИ ОТПАДЪЦИ**

*(предишен раздел девети, съдържанието на членовете се запазва- решение № 70, протокол № 5 от 24.08.2018г., точка 6)*

**Чл.38.** (1) Кметът на Общината организира разделното събиране и съхраняването на битови биоразградими отпадъци, в т.ч. определя местата за разполагане на необходимите елементи на системата за разделно събиране на отпадъците и предаването им за компостиране или анаеробно разграждане.

(2) Биоотпадъците от поддържане на обществени площи, паркове и градини се събират разделно.

(3) Биоотпадъците по ал. 1, както и отпадъците от зелените площи към търговски обекти, производствени, стопански и административни сгради се третират, чрез компостиране или анаеробно разграждане, по начин, който осигурява висока степен на защита на околната среда;

**Чл.39.** Растителните отпадъци от селата в Общината се третират чрез домашно компостиране.

**Чл. 40.** Компостирането на растителните и биоразградими отпадъци на територията на община Хитрино се извършва на площадки, определени от кмета на Общината, отговарящи на санитарно-хигиенните и строителни изисквания и/или чрез сключване на договор за събиране и извозване на отпадъците до площадка за компостиране.

**Раздел девети**

**МАСОВО РАЗПРОСТРАНЕНИ ОТПАДЪЦИ ОТРАБОТЕНИ МАСЛА**

*(досегашно заглавие на раздел седми, изм.* *(с Решение № 70 от 24.08.2018 г., протокол № 5, точка 6)*

**Чл**.**41**. *(предишен чл. 23- решение № 70 от 24.08.2018 г., т.6), (изм. текст: решение № 76 от 17.07.2019 г., протокол № 4, т.15)* Дейностите по събиране, съхранение, преработване, обезвреждане и транспортиране на отработени масла и отпадъчни нефтопродукти се извършват от физически и юридически лица, притежаващи регистрационен документ по чл. 35 от ЗУО*.*

**Чл**.**41**. *(предишен чл. 23- решение № 70 от 24.08.2018 г., т.6), (предишен текст: решение № 76 от 17.07.2019 г., протокол № 4, т.15)* Дейностите по събиране, съхранение, преработване, обезвреждане и транспортиране на отработени масла и отпадъчни нефтопродукти се извършват от физически и юридически лица, притежаващи разрешителен/ регистрационен документ по чл. 35 от ЗУО*.-(реш.№ 70 от 24.08.18 г., Протокол № 5, точка 6)*

**Чл.42.** *(предишен чл. 24 става чл.42 с реш.№ 70 от 24.08.18 г., Протокол № 5, точка 6)* (1) Кметът на Общината:

1. определя местата за смяна на отработени моторни масла на територията на Общината, без да възпрепятства дейността на лицата, сключили договор с организация по оползотворяване и/или на лицата, които изпълняват задълженията си индивидуално, и информира обществеността за местоположението им и за условията за приемане на отработените масла.

2. съдейства за извършване на дейностите по събиране и съхраняване на излезли от употреба масла и предаването им за оползотворяване или обезвреждане;

(2) Кметът на Общината извършва дейностите по ал. 1 в следните случаи:

1. По т.1 - когато местата за смяна на отработени масла са разположени върху общински имот, и

2. По т. 2 - когато има сключен договор за извършване на дейностите по събиране на отработени масла и предаването им на инсталации за оползотворяване и/или обезвреждане с:

а/ организация по оползотворяване на отработени масла;

б/ лица, които пускат на пазара масла и изпълняват задълженията си индивидуално;

в/ други лица, притежаващи разрешение или регистрационен документ, издаден по реда на глава пета от ЗУО, за извършване на дейности по събиране, транспортиране, регенериране и/или оползотворяване на отработени масла и/или комплексно разрешително, издадено по реда на ЗООС;

**Чл.43.** *(предишен чл. 25 става чл.43 с реш.№ 70 от 24.08.18 г., Протокол № 5, точка 6)*

Забранява се:

1. Изхвърлянето на отработени масла и отпадъчни нефтопродукти в
повърхностните и подземни водоизточници;

2. Съхраняването и/или изхвърлянето на отработени масла и отпадъчни
нефтопродукти, водещо до замърсяване на почвата;

3. Неконтролирано изхвърляне на остатъците отделени при третиране на
отработени масла и нефтопродукти;

4. Изоставянето, изхвърлянето или друга форма на нерегламентирано
обезвреждане на отработени масла и отпадъчни нефтопродукти;

5. Третирането, включително изгарянето на отработени масла и отпадъчни
нефтопродукти по начин, водещ до превишаване на установените норми за
допустими емисии на вредни вещества в атмосферния въздух и/или в
инсталации, неотговарящи на изискванията на ЗУО;

6. Нерегламентираното изхвърляне на отпадъците, образувани от извършването
на дейности по третиране и транспортиране на отработени масла и отпадъчни нефтопродукти;

7. Изхвърлянето на отработени масла и отпадъчни нефтопродукти в съдове за
събиране на битови отпадъци.

**Раздел десети**

**МАСОВО РАЗПРОСТРАНЕНИ ОТПАДЪЦИ ИЗЛЯЗЛО ОТ УПОТРЕБА ЕЛЕКТРИЧЕСКО И ЕЛЕКТРОННО ОБОРУДВАНЕ**

**Чл.44.** *(предишен чл. 29- решение № 70 от 24.08.2018 г., протокол №5),* (1) Лицата, извършващи дейности по третиране на излязло от употреба електрическо и електронно оборудване /ИУЕЕО/, трябва да притежават:

 1.(изм. текст- решение № 76 от 17.07.2019 г., протокол № 4, т.15) регистрационен документ, издаден по реда на чл. 35 ЗУО, или

1. (предишен текст- решение № 76 от 17.07.2019 г., протокол № 4, т.15)разрешение, издадено по реда на чл. 35, ал. 1 ЗУО, или

 2. комплексно разрешително, издадено по реда на глава седма, раздел II от ЗООС.

(2) Не се изисква разрешение за събиране на излязло от употреба електрическо и електронно оборудване в обектите на дистрибуторите и лицата, предлагащи ЕЕО за продажба на крайните потребители.

**Чл.45.** *(предишен чл. 30-решение № 70 от 24.08.2018 г., протокол № 5)*Кметът на общината:

1. оказва съдействие на организациите по оползотворяване, в т. ч. определя
местата за разполагане на необходимите елементи на системите за разделно събиране и
местата за предаване на Излязло от употреба електрическо и електронно оборудване;

2. организира изпълнението на задълженията си за участие в системите за
разделно събиране на ИУЕЕО, като сключва договори със:

а) организации по оползотворяване на ИУЕЕО, и/или

б) лица, които изпълняват задълженията си индивидуално, и/или

в) други лица, притежаващи документ по чл. 35 ЗУО, за извършване на
дейности по събиране, транспортиране, рециклиране и/или оползотворяване на
отпадъци на територията на общината.

**Чл.46.** *(предишен чл. 31- решение № 70 от 24.08.2018 г., протокол № 5 )*Дистрибуторите и лицата, които извършват продажба на ЕЕО на крайните потребители, са задължени:

1. да приемат без заплащане от страна на крайните потребители Излязло от
употреба електрическо и електронно оборудване, образувано в бита, в същото
количество, от същия вид или изпълняващо същите функции, както и закупеното от
потребителя в рамките на работното време на обекта;

2. да поставят съдове за събиране на ИУЕЕО, образувано в бита, на
територията на обекта, където извършват продажбата;

**Чл. 47.** *(предишен чл. 32- решение № 70 от 24.08.2018 г., протокол № 5)* Местата за разделно събиране на излязло от употреба електрическо и електронно оборудване, включително тези, разположени в обекти, където се извършва продажба на ЕЕО се обозначават с табели "Събирателен пункт за излязло от употреба електрическо и електронно оборудване".

**Чл. 48.** (1) *(предишен чл. 33- решение № 70 от 24.08.2018 г., протокол № 5 )* Излязло от употреба електрическо и електронно оборудване се събира, съхранява и транспортира по начин, който оптимизира повторната му употреба, рециклирането и оползотворяването му.

(2) Забранява се чупенето на излезли от употреба газоразрядни лампи и електроннолъчеви тръби и с цел предотвратяване на случайното им счупване се предприемат съответните мерки

(3) Лицата, извършващи продажба на газоразрядни лампи на крайни потребители са задължени безплатно да приемат обратно излезлите от употреба лампи в количество на еднократно закупените от клиента лампи, като осигуряват и безопасното им съхранение.

(4) Излезлите от употреба газоразрядни лампи от домакинствата се приемат безплатно в Общинския пункт.

**Чл. 49.** *(предишен чл. 34- решение № 70 от 24.08.2018 г., протокол № 5)*Забранява се:

1. Изхвърлянето на излезли от употреба газоразрядни лампи и излязло от
употреба електрическо и електронно оборудване, в съдовете за битови
отпадъци, както и смесването им с други отпадъци, възпрепятстващи тяхното
последващо оползотворяване, рециклиране и/или третиране;

2. Третиране на ИУЕЕО без нужното разрешително по ЗУО.

**Раздел единадесети**

**МАСОВО РАЗПРОСТРАНЕНИ ОТПАДЪЦИ ИЗЛЕЗЛИ ОТ УПОТРЕБА ГУМИ**

**Чл.50.** *(предишен чл. 35- решение № 70 от 24.08.2018 г., протокол № 5 ),* (**изм.текст**: Решение № 76 от 17.07.2019 г., Протокол № 4, точка 15) Дейностите по събиране, съхраняване, транспортиране, оползотворяване или обезвреждане на излезли от употреба гуми /ИУГ/ се извършват от лица, притежаващи регистрационен документ по чл. 35 ЗУО.

***Чл.50.*** *(предишен чл. 35- решение № 70 от 24.08.2018 г., протокол № 5 ), (предишен текст: Решение № 76 от 17.07.2019 г., Протокол № 4, точка 15) Дейностите по събиране, съхраняване, транспортиране, оползотворяване или обезвреждане на излезли от употреба гуми /ИУГ/ се извършват от лица, притежаващи съответния документ по чл. 35 ЗУО.*

**Чл.51**. *(предишен чл. 36- решение № 70 от 24.08.2018 г., протокол № 5)* (1) Събирането и/или съхраняването на излезли от употреба гуми се извършва на площадки за събиране и/или съхраняване на ИУГ;

(2) Събирането и/или съхраняването на излезли от употреба гуми може да се извършва и в местата, където те се образуват, включително във:

1. местата за смяна на гуми;

2. местата за продажба на гуми.

**Чл.52.** *(предишен чл. 37 -решение № 70 от 24.08.2018 г., протокол № 5)* (1) Кметът на общината:

1. определя местата за събиране на излезли от употреба гуми на територията
на общината без да възпрепятства дейността на лицата, сключили договор с
организация по оползотворяване, и/или на лицата, изпълняващи задълженията си
индивидуално, и информира обществеността за местоположението им и за условията за
приемане на ИУГ;

2. съдейства за извършване на дейностите по събиране и съхраняване на ИУГ
и предаването им за оползотворяване или обезвреждане.

(2) Кметът на общината извършва дейностите по ал. 1 в следните случаи:

1. По т. 1 - когато местата за събиране на ИУГ са разположени върху
общински имот, и

2. По т. 2 - когато има сключен договор за извършване на дейностите по
събиране и съхраняване на излезли от употреба гуми и предаването им за
оползотворяване или обезвреждане със:

а) организация по оползотворяване на ИУГ;

б) лицата, които пускат на пазара гуми, които изпълняват задълженията си
индивидуално.

**Чл.53.** *(предишен чл. 38- решение № 70 от 24.08.2018 г., протокол № 5)* Забранява се:

1. изоставянето, нерегламентираното изхвърляне или друга форма на
неконтролирано обезвреждане на излезли от употреба гуми;

2. изгарянето на излезли от употреба гуми с изключение на случаите, в които
лицата притежават съответното разрешение по чл. 35 от ЗУО.

**Раздел дванадесети**

**МАСОВО РАЗПРОСТРАНЕНИ ОТПАДЪЦИ НЕГОДНИ ЗА УПОТРЕБА БАТЕРИИ И АКУМУЛАТОРИ**

**Чл.54.** *(предишен чл. 39, ал. 1, т. 1 допълнена- решение № 70 от 24.08.2018 г., протокол № 5)* (1) Кметът на общината:

1. организира дейностите по разделно събиране на портативни и автомобилни
негодни за употреба батерии и акумулатори /НУБА/ и/или оказва съдействие на
организациите за оползотворяване на НУБА, в т.ч. определя местата за разполагане на
необходимите елементи на системите за разделно събиране и местата за предаване на
портативни и автомобилни НУБА съгласно разпоредбите на Наредба за батерии и акумулатори и за негодни за употреба батерии и акумулатори ( в сила от 11.06.2013 г.);

2. организира изпълнението на задълженията си за участие в системите за
разделно събиране на портативни и автомобилни негодни за употреба батерии и
акумулатори, като сключва договори със:

а) организации по оползотворяване на НУБА, притежаващи разрешение,
издадено по реда на глава пета, раздел III от ЗУО, и/или

б) други лица, притежаващи разрешение или регистрационен документ,
издаден по реда на глава пета, раздели I и II от ЗУО, за извършване на дейности по
събиране, транспортиране, рециклиране и/или оползотворяване на НУБА на
територията на съответната община и/или комплексно разрешително, издадено по реда
на глава седма, раздел II от ЗООС.

(2) Негодни за употреба батерии и акумулатори се събират разделно и се предават на лица, притежаващи съответното разрешително за извършване на дейности с тях.

(3) Списък с местата за събиране на негодни за употреба батерии и
акумулатори се публикува в сайта на Община Хитрино. Местата за събиране на
негодни за употреба батерии са и всички обекти на територията на Общината, където се предлагат батерии;

(4) Лицата, които извършват продажба на портативни и/или автомобилни
батерии и акумулатори на крайните потребители, са задължени:

1. да приемат без заплащане от страна на крайните потребители портативни
и/или автомобилни негодни за употреба батерии и акумулатори от същия вид, който
продават, през цялата продължителност на работното време на обекта;

2. да поставят съдове за разделно събиране на портативни и/или автомобилни
НУБ А на територията на обекта, където извършват продажбата;

3. да поставят на видно място в търговските обекти табели, съдържащи
информация за възможностите и начина за обратно приемане в търговския обект на
НУБА

(5) Крайните потребители могат да върнат портативни НУБА на територия на
търговски обект, в който се предлагат портативни батерии и акумулатори, без да
закупуват нови.

**Чл. 55.** *(предишен чл. 40- решение № 70 от 24.08.2018 г., протокол № 5)* Забранява се изхвърлянето на негодни за употреба батерии и акумулатори в съдовете за битови отпадъци, както и смесването им с други отпадъци.

**Чл. 56.** *(нов- решение № 70 от 24.08.2018 г., протокол № 5)* Системите за разделно събиране на НУБА не трябва да възпрепятстват функционирането на съществуващите системи за събиране на битови отпадъци и за разделно събиране на други масово разпространени отпадъци.

**Раздел тринадесети**

**МАСОВО РАЗПРОСТРАНЕНИ ОТПАДЪЦИ ИЗЛЕЗЛИ ОТ УПОТРЕБА МОТОРНИ ПРЕВОЗНИ СРЕДСТВА**

**Чл.57.** *(нов- решение № 70 от 24.08.2018 г., протокол № 5)* (1) Кметът на община Хитрино организира дейностите по събирането на ИУМПС и предаването им в центровете за разкомплектоване, за което уведомява „Пътна полиция” при областна дирекция на Министерството на вътрешните работи по месторегистрация на МПС.

(2) Кметът на общината извършва дейностите по ал. 1, като сключва договор с:

1. организация по оползотворяване на ИУМПС;

2. лица, които изпълняват задълженията си индивидуално.

**Чл.58.** *(нов- решение № 70 от 24.08.2018 г., протокол № 5)* Собствениците на ИУМПС:

(1) са длъжни да ги предават на площадки за събиране и съхраняване или в центрове за разкомплектоване;

(2) подават декларация по образец в съответната районна администрация, удостоверяваща желанието на собственика на МПС да го предаде на площадка за съхраняване или център за разкомплектоване, като не заплащат такси и разноски за транспортирането им. Собствениците на ИУМПС заплащат разноски за приемането им единствено в случаите, когато предаваните ИУМПС съдържат добавени към тях други отпадъци или предаваните ИУМПС не съдържат основни компоненти.

(3) могат да ги съхраняват на поземлени имоти – тяхна собственост или на съсобствени имоти до предаването им на местата по ал.1.

**Чл.59.** *(нов- решение № 70 от 24.08.2018 г., протокол № 5)* (1) Операторът на центъра за разкомплектоване и/или операторът на площадка за събиране и съхраняване издава за всяко прието ИУМПС удостоверение за разкомплектоването му по чл. 19 от Наредба за излезлите от употреба моторни превозни средства (обн., ДВ, бр. 7 от 25.01.2013 г.).

(2) Удостоверението по ал. 1 служи като доказателство съгласно чл.18а, ал. 2, т. 3 от Наредба № I-45 от 2000 г. за регистриране, отчет, пускане в движение и спиране от движение на моторните превозни средства и ремаркета, теглени от тях и реда за предоставяне на данни за регистрираните пътни превозни средства (изм. – ДВ, бр. 67 от 2012 г.)

(3) Собственикът на излязлото от употреба МПС представя пред органите на МВР сектор „КАТ – Пътна полиция” копие на удостоверението по ал. 1 като неразделна част от документите за прекратяване на регистрация съгласно чл.18а, ал.2, т. 3 от Наредба № I-45 от 2000 г.

(4) Собственикът на излязлото от употреба МПС не дължи такси за издаването на удостоверението по ал. 1.

**Чл.60.** *(нов- решение № 70 от 24.08.2018 г., протокол № 5)* (1) Кметът на Община Хитрино назначава комисия в състав служители от общинската администрация Хитрино.

(2) Комисията:

1. установява наличието или не на излезли от употреба моторни превозни средства /ИУМПС/, паркирани /изоставени/ в имоти общинска собственост /тротоари, улици, площади, зелени площи и др./;

2. издава предписания на собствениците за преместване на ИУМПС, паркирани /изоставени/ в имоти общинска собственост, съгласно образец – Приложение № 1  и по реда на § 6, т. 45 от Закона за движение по пътищата и съгласно § 1, т. 2 от Наредбата за излезли от употреба МПС;

3. съставя констативни протоколи за техническото състояние на ИУМПС, съгласно образец – Приложение № 2;

4. съставя констативни протоколи за неизпълнение на предписанията за преместване съгласно образец – Приложение № 3;

(3) Собствениците на ИУМПС се уведомяват за предписанието за преместване лично срещу подпис или чрез писмо с обратна разписка.

(4) В случай, че собственикът на ИУМПС не може да бъде уведомен за предписанието поради трайно отсъствие от страната или по други причини и когато излязлото от употреба моторно превозно средство е без регистрационни номера, предписанието се съставя в присъствието на двама свидетели и се връчва чрез трайно залепване на стикер - [Приложение № 4](http://old.shumen.bg/doc/1705044.pdf), на видно място върху моторното превозно средство.

(5) Едновременно с връчването на предписанието /респективно залепване на стикера/ се съставя протокол за техническото състояние на ИУМПС по образец – Приложение № 2.

(6) Когато собственикът е неизвестен, или макар известен, не може да бъде уведомен поради трайно отсъствие от страната или по други обективни причини, към констативния протокол се прилага служебна записка и/или други документи, удостоверяващи извършените действия и констатации.

(7) Собственикът на излязлото от употреба моторно превозно средство е длъжен да го премести в собствен поземлен имот или на определените от кмета на общината площадки за временно съхранение в следните срокове: излязлото от употреба моторно превозно средство по смисъла на § 1, т. 1, буква „а“ и „б“ от допълнителните разпоредби на Наредбата за излезли от употреба МПС - 14 дни, а за излезлите от употреба моторни превозни средства по смисъла на буква „в“ - 3 месеца.

(8) Изискването за връчване на предписанието за преместване на ИУМПС в сроковете, посочени в ал. 7 се счита за изпълнено с неговото връчване /респективно залепването на стикера/. Когато последният ден на срока е неприсъствен, срокът изтича в 24 часа на първия следващ присъствен ден.

(9) При неизпълнение на предписанието за преместване, кметът на общината издава заповед за преместване на излязлото от употреба МПС на площадка за временно съхранение. След изтичане на сроковете по АПК, заповедта се изпълнява от икономически оператор, притежаващ разрешение по чл. 35, ал. 1 от ЗУО и сключен договор с община Хитрино.

(10) Преместването на излезли от употреба МПС на друго място, на общинска или държавна публична собственост, не спира изпълнението на предписанието.

**Чл.61.** *(нов- решение № 70 от 24.08.2018 г., протокол № 5)* (1) При преместването на ИУМПС на площадката за временно съхраняване, икономическият оператор издава документи и води отчетност съгласно разпоредбите в Наредбата за излезлите от употреба моторни превозни средства;

(2) ИУМПС се пазят на площадката за временно съхраняване и се предават в център за разкомплектоване не по-рано от 14 дни от датата на приемането им.

(3) В срока по предходната алинея собственикът има право да поиска връщане на автомобила. Освобождаването на автомобила се извършва след като собственикът заплати на икономическия оператор направените разходи във връзка с принудителното преместване и временното съхраняване на площадката.

**Чл.62.** *(предишен чл. 28, нова т. 3- решение № 70 от 24.08.2018 г., протокол № 5)* Забранява се:

1. предаването или изхвърлянето на излезли от употреба моторни превозни средства или на отпадъци от МПС по начини, различни от предвидените в наредбата и на нерегламентирани места;

*2. (предишен текст: Решение № 76 от 17.07.2019 г., протокол № 4, т.15) предаването на ИУМПС на лица, които не притежават разрешение, издадено по реда на чл. 67 ЗУО, или комплексно разрешително, издадено по реда на глава седма, раздел II от Закона за опазване на околната среда.*

2. *(изм. текст: Решение № 76 от 17.07.2019 г., протокол № 4, т.15)* предаването на ИУМПС на лица, които не притежават съответния регистрационен документ по реда на ЗУО за извършване на тази дейност.

3. *(нова)* съхраняването на ИУМПС в имоти общинска собственост.

**Раздел четиринадесети**

**КОНТРОЛ И АДМИНИСТРАТИВНО-НАКАЗАТЕЛНИ РАЗПОРЕДБИ**

**Чл.63**. *(предишен чл. 56- решение № 70 от 24.08.2018 г., протокол № 5)* Контролната дейност по настоящата наредба се осъществява от кмета на Общината, кметове и кметски наместници по населените места и длъжностни лица, определени със заповед на кмета на Общината.

**Чл.64.** *(предишен чл. 57- решение № 70 от 24.08.2018 г., протокол № 5 )* Служителите по чл. 63 имат статут на контролни органи и са пряко подчинени на Кмета на общината.

***Чл.65.*** *(предишен чл. 60, изм.- решение № 70 от 24.08.2018 г., протокол № 5)**(1) За нарушаване на тази Наредба виновните физически лица се наказват с глоба, а виновните юридически лица или еднолични търговци с имуществена санкция в размер до 500 лв. (добавено „физически лица се наказват с глоба, а виновните юридически лица или еднолични търговци с имуществена санкция”)-* ***отменен*** *с Решение № 76 от 17.07.2019 г., Протокол № 4, точка 15*

 *(2) Размерът на глобата се определя от контролният орган съобразно тежестта на нарушението и степента на виновност на нарушителя;* ***отменена*** *с Решение № 76 от 17.07.2019 г., Протокол № 4, точка 15*

*(3) При повторно нарушение глобата се налага в двоен размер;* ***отменена*** *с Решение № 76 от 17.07.2019 г., Протокол № 4, точка 15*

*(4) За явно маловажни случаи на административни нарушения, установени при извършването им, овластените за това органи налагат на място срещу квитанция глоба от 10 до 50 лв.;* ***отменен*** *с Решение № 76 от 17.07.2019 г., Протокол № 4, точка 15*

*(5) За административни нарушения, извършени при установяване дейности на предприятия, учреждения и организации, отговарят работниците и служителите, които са ги извършили, както и ръководителите, които са наредили или допуснали да бъдат извършени-****отменен*** *с Решение № 76 от 17.07.2019 г., Протокол № 4, точка 15*

***Чл.66.*** *(предишен чл. 61- решение № 70 от 24.08.2018 г., протокол № 5) За деяния, които представляват нарушения на Закона за управление на отпадъците се налагат санкциите, предвидени в него.* ***отменен*** *с Решение № 76 от 17.07.2019 г., Протокол № 4, точка 15*

***Чл.67.*** *(предишен чл. 62, ал. 3- решение № 70 от 24.08.2018 г., протокол № 5 ) Установяването на нарушенията, издаването, обжалването и изпълнението на наказателните постановления се извършват по реда, предвиден в ЗАНН.* ***отменен*** *с Решение № 76 от 17.07.2019 г., Протокол № 4, точка 15*

***Чл.68.*** *(1) (предишен чл. 62, ал. 1, изм.- решение № 70 от 24.08.2018 г., протокол № 5) Нарушенията по настоящата наредба се установяват с актове за установяване на административни нарушения, съставени от длъжностни лица, оправомощени със заповед на кмета на община Хитрино. (добавено „актове за установяване на административни нарушения”)* ***отменен*** *с Решение № 76 от 17.07.2019 г., Протокол № 4, точка 15*

*(2) (предишен чл. 62, ал. 4, изм.- решение № 70 от 24.08.2018 г., протокол № 5) Административното наказание се налага, ако за констатираното нарушение не е предвидено по-тежко наказание по друг действащ закон на Република България към момента на извършване на нарушението. (добавено „към момента на извършване на нарушението”)* ***отменен*** *с Решение № 76 от 17.07.2019 г., Протокол № 4, точка 15*

***Чл.69.*** *(1) (предишен чл. 62, ал. 2, изм.- решение № 70 от 24.08.2018 г., протокол № 5) Въз основа на съставените актове кметът на общината или оправомощени от него длъжностни лица издават наказателни постановления. (Предишен текст: „наказателните постановления се издават от кмета на Общината или упълномощени от него лица”)* ***отменен*** *с Решение № 76 от 17.07.2019 г., Протокол № 4, точка 15*

 *(2) (нова- решение № 70 от 24.08.2018 г., протокол № 5) Наказателните постановления подлежат на обжалване пред Районен съд – гр. Шумен чрез кмета на община Хитрино.* ***отменен*** *с Решение № 76 от 17.07.2019 г., Протокол № 4, точка 15*

***Чл.70.*** *(предишен чл. 63- решение № 70 от 24.08.2018 г., протокол № 5) Кметът на общината Хитрино анализира подадените жалби и констатираните нарушения и предлага на Общински съвет мерки за подобряване условията за опазване на чистотата и околната среда.* ***отменен*** *с Решение № 76 от 17.07.2019 г., Протокол № 4, точка 15*

**Раздел петнадесети**

**Допълнителни разпоредби**

**§ 1. По смисъла на наредбата**:

**1. „Битови отпадъци"** са отпадъците, които се получават в резултат на жизнената дейност от домакинствата и подобни на отпадъците от домакинствата, които нямат характер на опасни.

**2. „Временно съхраняване"** е дейност, свързана със складирането на отпадъците от събирането им до тяхното третиране, за срок, не по-дълъг от:

а/ три години - при последващо предаване за оползотворяване;

б/ една година - при последващо предаване за обезвреждане.

**3. „Депониране на отпадъци"** е метод, при който не се предвижда последващо третиране на отпадъците и представлява складиране на отпадъци за срок по дълъг от три години - за отпадъци, предназначени за оползотворяване, и една година - за отпадъци, предназначени за обезвреждане, по начин който не представлява опасност за човешкото здраве и околната среда.

**4. „Едрогабаритни отпадъци"** са битови отпадъци, които поради своите размери или тегло не могат да се поставят в съдовете за битови отпадъци, или създават затруднения при товаренето им.

**5.** *(нова- решение № 70 от 24.08.2018 г., протокол № 5)* **„Излязло от употреба моторно превозно средство"** е отпадък по смисъла на § 1, т. 17 от допълнителните разпоредби (ДР) на ЗУО, в т.ч.:

а) моторно превозно средство с прекратена регистрация, за което има изрично писмено уведомление от лицензиран застраховател, съгласно чл. 18а, ал. 2, т. 1 от Наредба № I-45 от 2000 г.;

б) моторно превозно средство, на което не е заверен знакът за технически преглед съгласно чл. 32д от Наредба № I-45 от 2000 г. или съгласно чл. 38 от Наредба № Н-32 от 2011 г. за повече от две години от определената му дата за следващ преглед за проверка на техническата му изправност, в случай че то се намира върху държавна или общинска собственост;

в) изоставено регистрирано МПС.

**6.** *(нова- решение № 70 от 24.08.2018 г., протокол № 5)* **„Изоставено регистрирано МПС**" по смисъла на § 6, т. 45 от ДР на ЗДП - ИУМПС, което се намира върху имот - държавна или общинска собственост, изоставено е от собственика си и той не се яви пред компетентните органи в тримесечен срок от уведомяването му по надлежния ред.

**7.** *(предишна т. 5- решение № 70 от 24.08.2018 г., протокол № 5)* **„Масово разпространени отпадъци"** са отпадъци образувани след употреба на продукти от многобройни източници на територията на цялата страна и поради своите характеристики изискват специално управление.

**8.** *(предишна т. 6- решение № 70 от 24.08.2018 г., протокол № 5)* **„Отпадък"** е всяко вещество или предмет, от който притежателят се освобождава или възнамерява да се освободи, или е длъжен да се освободи.

**9.** *(предишна т. 7- решение № 70 от 24.08.2018 г., протокол № 5 )* **„Опасни отпадъци"** са отпадъците, чиито състав, количество и свойства създават риск за човешкото здраве и околната среда, притежават едно или повече свойства, които ги определят като опасни, и/или създават компоненти, които ги превръщат в такива.

**10.** *(предишна т. 8- решение № 70 от 24.08.2018 г., протокол № 5)* **„Обезвреждане на отпадъци"е** всяка дейност, която не е оползотворяване дори когато дейността има като вторична последица възстановяването на вещества или енергия.

**11.** *(предишна т. 9- решение № 70 от 24.08.2018 г., протокол № 5 )* **„Оператор на депо"** е юридическо и физическо лице, на което е издадено разрешение за извършване на дейности за третиране на отпадъци и, което отговаря за стопанисване на площадката.

**12.** *(предишна т. 10- решение № 70 от 24.08.2018 г., протокол № 5)* **„Оползотворяване"** е всяка дейност,която има като основен резултат използването на отпадъка за полезна цел, чрез замяна на други материали, които иначе биха били използвани за изпълнението на конкретна функция, или подготовката на отпадъка да изпълнява тази функция в производствено предприятие или в икономиката като цяло.

**13.** *(предишна т. 11- решение № 70 от 24.08.2018 г., протокол № 5)* **„Организация по оползотворяване"** е юридическо лице, регистрирано по Търговския закон или съгласно националното му законодателство, което не разпределя печалба и което управлява и/или самостоятелно извършва дейностите по разделно събиране, рециклиране и оползотворяване на масово разпространени отпадъци.

**14.** *(предишна т. 12- решение № 70 от 24.08.2018 г., протокол № 5)* **„Отработени масла"** са всички смазочни или индустриални масла на минерална или синтетична основа, негодни за употреба по първоначалното им предназначение, като отработени моторни и трансмисионни масла, смазочни масла, турбинни и хидравлични масла.

**15.** *(предишна т. 13- решение № 70 от 24.08.2018 г., протокол № 5)* **„Производствени отпадъци"** са отпадъците, образувани в резултат на производствената дейност на физическите и юридическите лица.

**16.** *(предишна т. 14- решение № 70 от 24.08.2018 г., протокол № 5)* „**Причинител на отпадъци"** е физическо или юридическо лице,при чиято дейност се образуват отпадъци/ първичен причинител на отпадъци/, или всеки който осъществява предварителна обработка, смесване или други дейности, водещи до промяна на свойствата или състава на отпадъка.

**17.** *(предишна т. 15- решение № 70 от 24.08.2018 г., протокол № 5)* **„Притежател на отпадъци"** е причинителят на отпадъци или физическото или юридическото лице, в чието владение се намират те.

**18.** *(предишна т. 16- решение № 70 от 24.08.2018 г., протокол № 5 )* **„Повторно нарушение"** е нарушението, когато е извършено в едногодишен срок от влизане в сила на наказателното постановление, с което нарушителят е наказан за нарушение от същия вид.

**19.** *(предишна т. 17- решение № 70 от 24.08.2018 г., протокол № 5 )* **„Прилежащи терени"** са обслужващите тротоари, части от улични платна, подблоковите пространства и зелените площи,паркингите, гаражите и др. към конкретни жилищни и обществени сгради, обекти с обслужващи функции, производствени предприятия и др.

**20.** *(предишна т. 19- решение № 70 от 24.08.2018 г., протокол № 5)* **„Разделно събиране"** е събирането, при което поток от отпадъци се разделя по вид и естество на отпадъците с оглед улесняване на специфично третиране.

**21.** *(нова- решение № 70 от 24.08.2018 г., протокол № 5 )* **"Разкомплектуване на ИУМПС"** е дейност, извършвана в центровете за разкомплектуване за отстраняване на опасните вещества от тях, разглобяване, разкъсване на парчета или раздробяване, както и всяка друга операция, извършвана с цел подготовка за оползотворяване на ИУМПС или на техни компоненти или подготовка за обезвреждане на неподлежащите на повторна употреба и оползотворяване компоненти и материали.

**22.** *(предишна т. 18- решение № 70 от 24.08.2018 г., протокол № 5 )* **„Рециклиране"** е всяка дейност по оползотворяване, чрез която отпадъчните материали се преработват в продукти, материали или вещества за първоначалната им цел или за други цели.

**23.** *(предишна т. 20- решение № 70 от 24.08.2018 г., протокол № 5)* **„Строителни отпадъци"** са отпадъците, получени в резултат на строителната дейност на строителните площадки, както и отпадъци от разрушаване и реконструкция на сгради и съоръжения.

**24.** *(предишна т. 21- решение № 70 от 24.08.2018 г., протокол № 5 )* **„Събиране"** е натрупването на отпадъци, включително предварителното сортиране и предварителното съхраняване на отпадъци, с цел транспортирането им до съоръжение за третиране на отпадъци.

**25.** *(предишна т. 22- решение № 70 от 24.08.2018 г., протокол № 5)* **„Съдове за битови отпадъци"** са контейнери, кофи, кошчета и чували, предназначени за събиране на битови отпадъци или отделни фракции от тях;

**26.** *(предишна т. 23, доп.- решение № 70 от 24.08.2018 г., протокол № 5)* **„Третиране на отпадъци"** са дейностите по оползотворяване или обезвреждане, включително подготовката преди оползотворяване или обезвреждане съгласно § 1, т. 44 от ДР на ЗУО. *(добавено „съгласно § 1, т. 44 от ДР на ЗУО”)*

**27.** *(предишна т. 24- решение № 70 от 24.08.2018 г., протокол № 5 )* **„Транспортиране"** е превозът на отпадъци, включително съпътстващите го дейности по товарене, претоварване и разтоварване, когато се извършва от оператора като самостоятелна дейност.

**28.** *(предишна т. 25- решение № 70 от 24.08.2018 г., протокол № 5)* **„Управление на отпадъците"** са събирането, транспортирането, обезвреждането и оползотворяването на отпадъците, включително осъществявания контрол върху тези дейности, експлоатационните грижи за депата, както и действията, предприети в качеството на търговец или брокер.

**29.** *(нова- решение № 70 от 24.08.2018 г., протокол № 5)* **„Център за разкомплектуване"** е място за съхраняване и разкомплектуване на ИУМПС.

**Преходни и заключителни разпоредби**

**§ 2.** На интернет - страницата на Община Хитрино се оповестяват данни за:

1. Лицата по чл. 16 от Наредбата, с които са сключени договори/на които е
възложено да извършват дейности по събирането на битовите отпадъци, почистване на
териториите, предназначени за обществено ползване и транспортирането им за
последващо третиране и окончателно обезвреждане. Данните включват: адрес, лице за
контакт, телефон/факс/e-mail, на които могат да се подават сигнали, мнения и
предложения, както и информация за схемата на разположение на контейнерите за
всеки обслужван район/ населено място на Общината и за честота на събирането и
транспортирането на битови отпадъци.

2. Лицата по чл. 30 от Наредбата, с които са сключени договори за разделно
събиране на отпадъци от опаковки и разделно събрани отпадъци от домакинствата.
Данните включват: Адрес, лице за контакт, телефон/факс/e-mail, на които могат да се
подават сигнали, мнения, предложения и др.

3. Лицата, на които е възложено събиране и транспортиране на строителни отпадъци от домакинствата, както и информация и телефони за подаване на заявки от граждани за извозване на отпадъците - до 1 куб.м., в случаите по чл. 25 от Наредбата. Данните включват: Адрес, лице за контакт, телефон/факс/e-mail.

4. Местата за обезвреждане на битови отпадъци на територията на Община Хитрино.

5. Местата по чл. 54, ал. 3 от Наредбата, на които са разположени кошчета за събиране на негодни за употреба батерии.

**§ 3.** Настоящата наредба се издава на основание чл. 21, ал. 2 от Закона за местното самоуправление и местната администрация и чл. 22, ал. 1 от Закона за управление на отпадъците.

**§ 4.** (нов-*решение № 70 от 24.08.2018 г., протокол № 5***)** Настоящата наредба актуализира Наредба за управление на отпадъците на територията на община Хитрино, приета с Решение № 76 по Протокол 7 от 09.10.2014 г., т. 5.

**§ 5.** (нов- *решение № 70 от 24.08.2018 г., протокол № 5***)** Измененията и допълненията на настоящата наредбата, приети с Решение № 70 по Протокол № 5 от 24.08.2018 г. влизат в сила от деня на приемането.

Настоящата наредба е актуализирана с Решение № 70 от 24.08.2018 година, по Протокол № 5, точка 6 на Общински съвет Хитрино.

Настоящата наредба е актуализирана с Решение № 76 от 17.07.2019 година, по Протокол № 4, точка 15;

 **МУСТАФА АХМЕД:**

ПРЕДСЕДАТЕЛ НА ОБЩИНСКИ СЪВЕТ- ХИТРИНО

 **НЕВЯНКА ТОДЕВА:**

 ПРОТОКОЛИСТ НА ОБЩИНСКИ СЪВЕТ- ХИТРИНО

Приложение № 1 към чл. 60, ал. 1, т. 2

**ОБЩИНА ХИТРИНО**

**ПРЕДПИСАНИЕ ЗА ПРЕМЕСТВАНЕ НА ИУМПС**

**№ ………… / ………. г.**

Днес ………………. г., на основание чл. 60, ал. 1, т. 2 от Наредба за управление на отпадъците на територията на община Хитрино собственика на:

вид МПС …………………………., цвят на МПС ………………………

марка ……………………………..., модел ……………………………...

рег. номер (,ако има такъв)...…………………………………………….

адрес на паркиране ……………………………………………………….

собственик (,ако е известен) ……………………………………………..

в срок от 3 (три) месеца да освободи заеманото от собственото му МПС място, като го премести на собствен терен или го предаде в център за разкомплектоване.

Преместването на ИУМПС на друго място – общинска или държавна собственост, не спира изпълнението на настоящото предписание.

При неспазване на посочения срок посоченото МПС ще бъде принудително преместено на адрес: ………………………………………………………………………….. и предадено за разкомплектоване, ако в 14-дневен срок от преместването не бъде потърсено от собственика.

Комисия:

1. ………………………………….. …………………..

 /имена/ /подпис/

2. ………………………………….. …………………..

 /имена/ /подпис/

3. ………………………………….. …………………..

 /имена/ /подпис/

Приложение № 2 към чл. 60, ал. 1, т. 3

**ОБЩИНА ХИТРИНО**

**КОНСТАТИВЕН ПРОТОКОЛ**

**№ ………… / ………. г.**

**ЗА ТЕХНИЧЕСКО СЪСТОЯНИЕ НА ИУМПС**

Днес, ……………………. г., комисия, назначена със Заповед …………… / ……………… г., във връзка с чл. 60, ал. 1, т. 3 от Наредба за управление на отпадъците на територията на община Хитрино, в състав:

1. ………………………………………………………………………………………

/име, презиме, фамилия/

 длъжност: ……………………………………………………….

2. ………………………………………………………………………………………

/име, презиме, фамилия/

 длъжност: ……………………………………………………….

3. ………………………………………………………………………………………

/име, презиме, фамилия/

 длъжност: ……………………………………………………….

състави настоящия протокол за техническо състояние на ИУМПС, като установи следното:

**вид МПС …………………………., цвят на МПС …………………….**

**марка ……………………………..., модел ……………………………...**

**рег. номер (,ако има такъв)...…………………………………………….**

**адрес на паркиране ……………………………………………………….**

**Място, на което е поставен стикерът: ...………………………………..**

**Състояние на МПС по външен оглед:**

1. Наличие на двигател: ……………………………………………………………………….

2. Наличие на скоростна кутия: ……...……………………………………………………….

3. Състояние на купето /кабина, каросерия: ..……………………………………………….

4. Наличие на врати: …………………………………………………………………………..

5. Наличие на калници: ……………………………………………………………………….

6. Наличие на капаци: …………………………………………………………………………

7. Наличие на седалки: ………………….…………………………………………………….

8. Наличие на арматурно табло: …………………………………………………………….

9. Наличие на стъкла: ………………………………..……………………………………….

10. Осветителни тела:

 а) фарове: ……………………………………………………………………………..

б) габарити, стоп и мигачи /предни, задни/: ……………………………………….

11. Допълнителни данни по показания на свидетели, ако има такива: ……………………………………………………………………………………………………………………………………………………………………………………………………

 Настоящият констативен протокол се състави в три екземпляра.

КОМИСИЯ:

 1. ……………….. 2. …………..… 3. ……………

Приложение № 3 към чл. 60, ал. 1, т. 4

**ОБЩИНА ХИТРИНО**

**КОНСТАТИВЕН ПРОТОКОЛ**

**№ ………… / ………. г.**

**ЗА НЕИЗПЪЛНЕНИЕ НА ПРЕДПИСАНИЯТА ЗА ПРЕМЕСТВАНЕ НА ИУМПС**

Днес, ……………………. г., комисия, назначена със Заповед …………… / ……………… г., във връзка с чл. 60, ал. 1, т. 4 от Наредба за управление на отпадъците на територията на община Хитрино, в състав:

1. ………………………………………………………………………………………

/име, презиме, фамилия/

 длъжност: ……………………………………………………….

2. ………………………………………………………………………………………

/име, презиме, фамилия/

 длъжност: ……………………………………………………….

3. ………………………………………………………………………………………

/име, презиме, фамилия/

 длъжност: ……………………………………………………….

състави настоящия протокол за преместване на ИУМПС, като установи следното:

**Собственикът на вид МПС:………………………………………...........**

**марка ……………………………..., модел ……………………………....**

**цвят на МПС ……………, рег.№ (,ако има такъв).……………………**

**адрес на паркиране ……………………………………………………….**

Не е изпълнил предписание за преместване на ИУМПС № ……….. / ………… г.,

поставено на ……………../ …………….. г., поради което същото следва да бъде транспортирано до площадка за събиране и временно съхраняване.

 Становище на комисията: …………………………………………………………….

…………………………………………………………………………………………………..

…………………………………………………………………………………………………..

 Настоящият констативен протокол се състави в три екземпляра.

 Комисия:

 1. ……………….

 2. ……………….

 3. ……………….

Приложение № 4 към чл. 60, ал. 4

**ОБЩИНА ХИТРИНО**

**ПРЕДПИСАНИЕ ЗА ПРЕМЕСТВАНЕ НА ИУМПС**

**№ ………… / ………. г.**

Днес, ……………………. г., на основание чл. 19, ал. 3, т. 7 от Закона за управление на отпадъците; чл. 6, т. 5 и чл. 60 от Наредба за управление на отпадъците на територията на община Хитрино и Наредба за излезлите от употреба моторни превозни средства уведомяваме собственика на:

**вид МПС …………………………., цвят на МПС …………………….**

**марка ……………………………..., модел ……………………………...**

**рег. номер (,ако има такъв)...…………………………………………….**

**адрес на паркиране ……………………………………………………….**

В СРОК ОТ …………………………., считано от ……………………….. г. да освободи заеманото от собственото му МПС място, общинска собственост, като се премести в имот частна собственост.

За контакти в община Хитрино: …………………………..

При неспазване на посочения срок горепосоченото МПС ще бъде принудително преместено от ………………………, лицензиран оператор, с адрес на площадката: ………………………………..

АКО В 14-ДНЕВЕН СРОК не бъде потърсено от собственика, същото ще бъде разкомплектовано. Телефон за контакти: …………………...

Комисия:

1. ………………………………….. …………………..

 /имена/ /подпис/

2. ………………………………….. …………………..

 /имена/ /подпис/

3. ………………………………….. …………………..

 /имена/ /подпис/

Свидетели:

1. ………………………………….. …………………..

 /имена/ /подпис/

2. ………………………………….. …………………..

 /имена/ /подпис/